รัฐบาลไทย-ข่าวทำเนียบรัฐบาล-บอร์ด กพช. เห็นชอบให้ ปตท.จัดหา LNG สัญญาระยะยาว 1 ล้านตัน/ปี เพิ่มความมั่นคงทางพลังงานของประเทศ “นายกฯ” กำชับ กกพ.กำกับดูแลการจัดหา LNG ให้โปร่งใส ตรวจสอบได้ ตามมาตรฐานสากล
วันพุธที่ 6 กรกฎาคม 2565
บอร์ด กพช. เห็นชอบให้ ปตท.จัดหา LNG สัญญาระยะยาว 1 ล้านตัน/ปี เพิ่มความมั่นคงทางพลังงานของประเทศ “นายกฯ” กําชับ กกพ.กํากับดูแลการจัดหา LNG ให้โปร่งใส ตรวจสอบได้ ตามมาตรฐานสากล
บอร์ด กพช. เห็นชอบให้ ปตท.จัดหา LNG สัญญาระยะยาว 1 ล้านตัน/ปี เพิ่มความมั่นคงทางพลังงานของประเทศ “นายกฯ” กําชับ กกพ.กํากับดูแลการจัดหา LNG ให้โปร่งใส ตรวจสอบได้ ตามมาตรฐานสากล
วันนี้ (6 ก.ค. 65) เวลา 09.30 น. ณ ห้อง PMOC ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายพลังงานแห่งชาติ (กพช.) ครั้งที่ 5/2565 ผ่านระบบ Video Conference ร่วมกับนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน นายอาคม เติมพิทยาไพสิฐ รัฐมนตรีว่าการกระทรวงการคลัง และผู้ที่เกี่ยวข้อง เพื่อพิจารณาข้อเสนอการจัดหาก๊าซธรรมชาติเหลว (LNG) สัญญาระยะยาวของ บริษัท ปตท. จํากัด (มหาชน) นายธนกร วังบุญคงชนะ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวถึงสถานการณ์ด้านพลังงานขณะนี้ เป็นเรื่องเร่งด่วนที่รัฐบาลและหน่วยงานภาครัฐทั้งหมดจะต้องช่วยกันแก้ไขปัญหา เพื่อบรรเทาความเดือดร้อนของประชาชน โดยคํานึงถึงหลักการ ข้อกฎหมาย ข้อเท็จจริงต่าง ๆ ทั้งหมด ซึ่งคณะกรรมการ กพช. ก็ดําเนินงานด้วยดีมาโดยตลอด สิ่งที่สําคัญคือความเข้าใจ ความไว้วางใจ โดยขอให้ทุกคนได้ติดตามข้อมูลข่าวสารจากช่องทางสื่อต่าง ๆ เพื่อนําไปสู่การทําความเข้าใจ มีเหตุผลในการชี้แจงให้ประชาชนเข้าใจถึงสถานการณ์ในปัจจุบัน พร้อมย้ําว่าสิ่งสําคัญในวันนี้คือการขับเคลื่อนไปสู่การประหยัดพลังงาน ที่ต้องมีรูปแบบการประหยัดพลังงานที่จะเกิดผลตั้งแต่ต้นทาง กลางทาง ปลายทาง และส่งผลกับประชาชน ซึ่งประชาชนต้องปรับเปลี่ยนพฤติกรรมช่วยกันประหยัดพลังงานด้วย ทั้งนี้ นายกรัฐมนตรียังได้ขอบคุณในการทํางานอย่างหนักของคณะกรรมการ กพช. ทุกคนที่ช่วยกันทําให้บ้านเมืองมีความเข้มแข็งด้านพลังงาน และขอให้ทุกคนได้ภูมิใจในการทํางานเพื่อประชาชน
นายกรัฐมนตรีกล่าวว่าในการจัดหาก๊าซธรรมชาติเหลว หรือ LNG มีหลักการและเหตุผลในการประเมินไว้ล่วงหน้าเกี่ยวกับ LNG ทั้งความเสี่ยงของราคา ปริมาณการนําเข้า ซึ่งคาดการณ์ว่าในระยะยาวอาจจะมีผลกระทบกับประเทศไทย ดังนั้น การตกลงจัดหาซื้อก๊าซไว้ล่วงหน้าจะเป็นประโยชน์กับประเทศในอนาคต ซึ่งข้อเสนอการจัดหาก๊าซ LNG ของ ปตท. เป็นการลดความเสี่ยงในการจัดหา LNG ในอนาคต และเป็นส่วนสําคัญที่จะเพิ่มความมั่นคงทางพลังงานของประเทศ อย่างไรก็ตาม ขอฝากให้คณะกรรมการกํากับกิจการพลังงาน หรือ กกพ. ได้ติดตามผลกระทบต่อราคาอย่างใกล้ชิด เพื่อไม่ให้ส่งผลกระทบต่อราคาพลังงานในประเทศในอนาคต เพราะการนําเข้าก๊าซจะเกิดขึ้นในปี 2569 ในขณะที่ความผันผวนด้านราคาที่เกิดขึ้นในปัจจุบันอาจจะสิ้นสุดลงแล้ว หรืออาจจะมีต่อไปก็ได้ ดังนั้นจะเสี่ยงไม่ได้ โดยต้องคํานึงถึงผลกระทบต่อความมั่นคงของประเทศ การแข่งขันของผู้ประกอบการ รวมทั้งขอให้ กกพ. กํากับดูแลการจัดหา LNG ให้เกิดความโปร่งใส ตรวจสอบได้ เป็นไปตามมาตรฐานสากล ให้เกิดการแข่งขันอย่างเสรี
กพช. มีมติเห็นชอบให้บริษัท ปตท. จํากัด (มหาชน) (ปตท.) จัดหา LNG สัญญาระยะยาว ปริมาณ 1 ล้านตันต่อปี เพิ่มเติมจากสัญญาระยะยาวที่มีการลงนามแล้ว 5.2 ล้านตันต่อปี และรับทราบในรายละเอียดสาระสําคัญการจัดหา LNG ซึ่งหน่วยงานที่รับผิดชอบจะไปดําเนินการ และให้หน่วยงานที่เกี่ยวข้องหารือ เร่งดําเนินการต่อไป เพื่อจัดหาก๊าซธรรมชาติให้เพียงพอในระยะยาว และมอบหมายให้คณะกรรมการกํากับกิจการพลังงาน เป็นผู้กํากับดูแลให้ราคาเป็นไปตามหลักเกณฑ์ที่ กพช. กําหนด และให้ ปตท. นําสัญญาซื้อขาย LNG สัญญาระยะยาว เสนอคณะกรรมการบริหารนโยบายพลังงาน (กบง.) พิจารณาให้ความเห็นชอบก่อนดําเนินการต่อไป